stanford-oval/wikipedia huggingface dataset:
האליפות הבין-יבשתית (WWE)
רשימת האלופים

| 160 | דין אמברוז | 2 | 152 | 3 בינואר 2017 | ג'קסונוויל, פלורידה | SmackDown Live |  |
| 161 | המיז | 7 | 169 | 4 ביוני 2017 | בולטימור, מרילנד | חוקי אקסטרים |  |
| 162 | רומן ריינס | 1 | 63 | 20 בנובמבר 2017 | יוסטון, טקסס | Raw |  |
| 163 | המיז | 8 | 76 | 22 בינואר 2018 | ברוקלין,  ניו יורק | 25 שנים ל-Raw |  |
| 164 | סת' רולינס | 1 | 72 | 8 באפריל 2018 | ניו אורלינס, לואיזיאנה | רסלמניה 34 | הקרב היה קרב משולש שכלל בנוסף את פין באלור. |
| 165 | דולף זיגלר | 6 | 62 | 18 ביוני 2018 | גרנד ראפידס, מישיגן | Raw | ניצח את סת' רולינס ב"אתגר הפתוח" שלו. |
| 166 | סת' רולינס | 2 | 119 | 19 באוגוסט 2018 | ברוקלין, ניו יורק | סאמרסלאם |  |
| 167 | דין אמברוז | 3 | 28 | 16 בדצמבר 2018 | סן חוזה, קליפורניה | TLC: שולחנות, סולמות וכיסאות |  |
| 168 | בובי לאשלי | 1 | 34 | 14 בינואר 2019 | ממפיס, טנסי | Raw | הקרב היה קרב משולש שכלל בנוסף את סת' רולינס. |
| 169 | פין באלור | 1 | 22 | 17 בפברואר 2019 | יוסטון, טקסס | תא ההדחות | הקרב היה קרב האנדיקאפ 2 נגד 1, שכלל את ליאו ראש כשותף של לאשלי. באלור הצמיד את ראש כדי לזכות בתואר. |
| 170 | בובי לאשלי | 2 | 27 | 11 במרץ 2019 | פיטסבורג, פנסילבניה | Raw |  |
| 171 | פין באלור | 2 | 98 | 7 באפריל 2019 | מזרח רד'רפורד, ניו ג'רזי | רסלמניה 35 |  |
| 172 | שינסקה נקאמורה | 1 | 201 | 14 ביולי 2019 | פילדלפיה, פנסילבניה | המופע המקדים לחוקי אקסטרים |  |
| 173 | ברון סטרומן | 1 | 37 | 31 בינואר 2020 | טלסה, אוקלהומה | סמאקדאון |  |
| 174 | סמי זיין | 1 | 65 | 8 במרץ 2020 | פילדלפיה, פנסילבניה | תא ההדחות | הקרב היה קרב האנדיקאפ 3 נגד 1, שכלל את שינסקה נקאמורה וסזארו כשותפים של זיין. זיין הצמיד את סטרומן כדי לזכות בתואר. |
| — | פנויה | — | — | 12 במאי 2020 | — | Backstage | הופשט מתואר האליפות לאחר שבחר שלא להגן על התואר במהלך מגפת הקורונה. |
| 175 | AJ סטיילס | 1 | 74 | 8 ביוני 2020 | אורלנדו, פלורידה | סמאקדאון | ניצח את דניאל בריאן בגמר הטורניר על התואר הפנוי. עקב עיכוב הקלטות, הפרק שודר ב-12 ביוני 2020. |
| 176 | ג'ף הארדי | 5 | 37 | 21 באוגוסט 2020 | אורלנדו, פלורידה | סמאקדאון |  |
| 177 | סמי זיין | 2 | 86 | 27 בספטמבר 2020 | אורלנדו, פלורידה | התנגשות של אלופים | הקרב היה קרב סולם משולש אשר כלל בנוסף את AJ סטיילס. |
| 178 | ביג אי | 2 | 110 | 22 בדצמבר 2020 | סיינט פיטרסברג, פלורידה | סמאקדאון | הקרב היה קרב חוטבי עצים. עקב עיכוב הקלטות, הפרק שודר ב-25 בדצמבר 2020. |
| 179 | אפולו קרוז | 1 | 124 | 11 באפריל 2021 | טמפה, פלורידה | הלילה השני של רסלמניה 37 | הקרב היה קרב תוף ניגרי ללא חוקים. |
| 180 | שינסקה נקאמורה | 2 | 182 | 13 באוגוסט 2021 | טולסה, אוקלהומה | סמאקדאון |  |
| 181 | סמי זיין | 3 | 21 | 11 בפברואר 2022 | ניו אורלינס, לואיזיאנה | סמאקדאון |  |
| 182 | ריקושט | 1 | 98 | 4 במרץ 2022 | מיאמי, פלורידה | סמאקדאון |  |
| 183 | גונתר | 1 | 666 | 10 ביוני 2022 | באטון רוז', לואיזיאנה | סמאקדאון | גונתר היה האלוף הבין-יבשתי למשך הזמן הארוך ביותר בהיסטוריה של האליפות. |
| 184 | סמי זיין | 4 | 119 | 6 באפריל 2024 | פילדלפיה, פנסילבניה | הלילה הראשון של רסלמניה 40 |  |
| 185 | ברון ברייקר | 1 | 51 | 3 באוגוסט 2024 | קליבלנד, אוהיו | סאמרסלאם |  |
| 186 | ג'יי אוסו | 1 | 28 | 26 בספטמבר 2024 | אונטריו, קליפורניה | Raw |  |
| 187 | ברון ברייקר | 2 | האלוף הנוכחי | 21 באוקטובר 2024 | פילדלפיה, פנסילבניה | Raw |  |
Denuvo

| --- | --- |

 מפתח:  דנובו פתרונות תוכנה 
 מחזור חיים:  23 בספטמבר 2014 – הווה (10 שנים) 
 מערכת הפעלה:  Microsoft Windows 
 סוג רישיון:  קנייני
 קטגוריה:  הגנת תוכנה
 irdeto.com/denuvo
 
Denuvo Anti-Tamper או Denuvo (בעברית: דֶנוּבוֹ אנטי-חבלה) היא תוכנת אנטי-חבלה שפותחה על ידי החברה האוסטרית דנובו פתרונות תוכנה GmbH, שהוקמה לאחר תהליך רכישתה של Sony DADC. התוכנה משמשת להגנה של משחקי וידאו כנגד פיראטיות.
החברה טוענת כי Denuvo אינה מנהלת זכויות דיגיטלית (DRM), כי היא נועדה לעבוד כשכבת הגנה נוספת על DRM קיים, כמו Origin Online Access ומערכת ניהול הרישיונות של סטים.
היסטוריה

דיווחים מוקדמים הציעו כי Denuvo Anti-Tamper ”מצפינה ומפענחת את עצמה באופן שוטף, מה שגורם לה להיות מערכת קשה לפיצוח.” Denuvo Software Solutions הצהירה שהטכנולוגיה ”אינה מצפינה ומפענחת באופן שוטף לשום התקן מדיה. לעשות את זה לא יתן שום יתרון מבחינת אבטחה ומבחינת ביצועים.” החברה לא חשפה כיצד התוכנה עובדת. ב-1 בדצמבר 2014, קבוצת פריצת תוכנה סינית בשם 3DM טענה כי הצליחה להביס את ההגנה של התוכנה. הקבוצה טענה כי הטכנולוגיה כוללת "מכונת הצפנה של 64 סיביות" שדורש מפתחות קריפטוגרפים ייחודיים לחומרה ספציפית בכל מערכת שבה ההגנה מותקנת.
מאוחר יותר, באמצע דצמבר, אותה קבוצה פרסמה קראק למשחק הווידאו Dragon Age: Inquisition, שמשתמש ב-Denuvo Anti-Tamper כדי להגן על מנהל הזכויות הדיגיטלי "Origin Online Access" של Electronic Arts. אך הזמן שלקח לפרוץ את המשחק לקח כמעט חודש, דבר אשר אינו רגיל בקרב משחקי המחשב. כשהחברה נשאלה על הפיתוח, היא הגיבה כי ”כל משחק המוגן בידי Denuvo בסופו של דבר יפרץ.” האתר Ars Technica ציין כי רוב המכירות הלגיטימיות של משחקים משמעותיים מתרחשות תוך 30 ימים מיציאת המשחק וכך מוציאים לאור יחשיבו את Denuvo להצלחה אם זה גרם לפריצת המשחק להיות מסובכת יותר ובכך גם להתעכב.
בינואר 2016 דווח כי הקבוצה הסינית 3DM כמעט התייאשה מניסיון לפרוץ את המשחק Just Cause 3, שמוגן על ידי Denuvo, בשל קשיים הקשורים בתהליך. כמו כן הקבוצה הזהירה, כי בעקבות הטרנד של טכנולוגיות הצפנה, בעוד שנתיים פריצת משחקי וידאו תהיה ככל הנראה בלתי אפשרית. תומאס גובאל, אחד ממפתחי Denuvo, מאמין כי ייתכן שמספר משחקי וידאו אקסקלוסיביים לקונסולות בלבד יצאו בסופו של דבר גם למחשב האישי, בעקבות אותה טכנולוגיה.
בפברואר אותה שנה קבוצת 3DM הכריזה כי תנטוש את המחקר על Denuvo Anti-Tamper.
באוגוסט 2016 פורסמה פריצת מערכת המאפשרת לשחקנים פירטיים לשחק בכל המשחקים המשתמשים ב-Denuvo על גבי מערכת הרישיונות של סטים. שלושה ימים לאחר שחרור הפריצה, הצליחה Denuvo לחסום אותה. באותו היום, קבוצה אחרת בשם CONSPIR4CY (או בקיצור CPY) שחררה קראק למשחק Rise of the Tomb Raider, הקראק הנ"ל לא ניתן לחסימה ולא מצריך מערכת DRM כדי לשחק במשחק. בנוסף, ב-23 באוגוסט הקבוצה הוציאה פריצה דומה למשחק INSIDE.
מספר יצרניות משחקים שהטמיעו את דנובו במשחקיהם נאלצו להוריד או הורידו מרצונם, את ההגנה ובכך שחררו את המשחקים מההגנה של דנובו. כך במקרה של id Software, שהורידה את דנובו מהמשחק דום בעדכון ששוחרר בדצמבר 2016, ובמקרה של קרייטק שנאלצה להוריד את ההגנה מהמשחק The Climb עקב עלויות התחזוקה הגבוהות ובעקבות קריסתה הכלכלית של קרייטק. גם Playdead, מפתחי המשחק Inside, הורידו את ההגנה ממנו.
בינואר 2017, הקבוצה CPY המוזכרת לעיל, החלה לפרוץ משחקים בעלי הגנת Denuvo בקצב מהיר ואף בתחילת מרץ 2017 הצליחה לפרוץ את המשחק Just Cause 3, הישג שסימל בעיני רבים הצלחתם של השחקנים הפיראטים במאבק מול Denuvo.
בקיץ 2017 קבוצה בשם STEAMPUNK שחררה פריצות לכל המשחקים בעלי הגנת ה-Denuvo שעוד לא נפרצו וביניהם : Unravel, FIFA 17, Battlefield 1 ועוד.
ב-15 באפריל 2018 CPY פרצה את המשחק Far Cry 5 לאחר 19 ימים מיציאתו לאור.
ב-11 בנובמבר 2018 CPY פרצה את המשחק Assassin's Creed Odyssey, שנאמר על ידי Denuvo שיהיה בלתי ניתן לפריצה, לאחר כחודש וחצי מיום יציאתו לאור.
ביקורת

מספר צרכנים טענו שכביכול Denuvo Anti-Tamper מקצרת את אורך חייהם של כוננים מסוג SSD ‏על ידי כתיבה מופרזת של מידע לתוך הכונן. Denuvo Software Solutions הגיבו בטענה כי ”Denuvo Anti-Tamper אינה כותבת או קוראת באופן שוטף משום כונן אחסון כזה או אחר.”
הערות שוליים

1 2 3  Denuvo Software Solutions GmbH‏, Denuvo (באנגלית)
1 2  קראן קאלר, How The New DRM Denuvo Might Be Damaging Your SSD [Update], ‏‏18 בנובמבר 2014 (באנגלית)
↑  פאול יאונגר, Denuvo DRM has been cracked, ‏‏3 בדצמבר 2014 (באנגלית)
1 2 3  רובט פורצ'ס, Don't call it DRM: what's Denuvo Anti-Tamper?, ‏‏19 בדצמבר 2014 (באנגלית)
↑  קייל אורנלד, Major piracy group warns games may be crack-proof in two years, ‏‏7 בינואר 2016 (באנגלית)
1 2  אוון ס. גוד, Piracy group nearly gives up on cracking Just Cause 3, warns of bleak future, ‏9 בינואר 2016 (באנגלית)
1 2  רוברט פורצ'ס, Finally, tide turns in war with PC game crackers, ‏‏8 בינואר 2016 (באנגלית)
↑  3DM‏, 3DM：新年开始不再破解单机游戏，汉化仍继续, ‏‏5 בפברואר 2016 (בסינית)
↑  בנג'מין גרודקן, Dragon Age: Inquisition - Meldungen um SSDs zerstörenden Denuvo-Kopierschutz verunsichern Spieler, viel Lärm um nichts?, ‏‏24 בנובמבר 2014 (בגרמנית)
↑  דה-קוהא נגוין, Zerstört neuer Kopierschutz SSD-Laufwerke? - Update mit Denuvo-Statement (בגרמנית)
↑  Gulli.com‏, Denuvo-Kopierschutz zerstört gerüchteweise SSD-Laufwerke, ‏‏21 בנובמבר 2014 (בגרמנית) (ארכיון)
רויס אוניל

| --- | --- |

אוניל בשנת 2018
 לידה:  5 ביוני 1993 (בן 31) קילין, טקסס, ארצות הברית
 עמדה:  קלע, סמול פורוורד
 גובה:  1.98 מטרים
 מספר:  00
 מכללה:  אוניברסיטת דנוור אוניברסיטת ביילור
 דראפט:  לא נבחר, 2015
 קבוצות כשחקן
 2015–2016 2016–2017 2017–2022  2022–2024 2024–:  ריזן לודוויגסבורג גראן קנריה יוטה ג'אז ברוקלין נטס פיניקס סאנס
רויס חליל אוניל (באנגלית: Royce Khalil O'Neale; נולד ב-5 ביוני 1993) הוא כדורסלן אמריקאי, המשחק בקבוצת פיניקס סאנס מליגת ה-NBA, בעמדות הקלע והסמול פורוורד. נודע כשחקן הגנה מצטיין, המסוגל לשמור על שחקנים בכל העמדות 1 עד 4.
קריירת מכללות

אוניל נולד בעיר קילין שבטקסס, ולמד בהארקר הייטס הסמוכה. בשנת 2011 החל ללמוד באוניברסיטת דנוור, ובשתי עונותיו בקבוצת הכדורסל שלה רשם ממוצעים של 10.6 נקודות, 5.7 ריבאונדים ו-2.8 אסיסטים למשחק.
לקראת עונת 2013/2014 עבר לאוניברסיטת ביילור אשר בעיר וייקו, הסמוכה לעיר הולדתו, על מנת להיות קרוב יותר למשפחתו ולסבתו החולה. בשנתו הראשונה בקבוצת הכדורסל של ביילור שיתף פעולה עם שחקני השנה השנייה טוריאן פרינס ואייזיאה אוסטין, וסייע לקבוצה להעפיל לשמינית גמר טורניר אליפות המכללות (NCAA Sweet Sixteen) בפעם החמישית בלבד בתולדותיה. בעונה העוקבת, שהייתה האחרונה בקריירת המכללות של אוניל, הודחה קבוצתו כבר בסיבוב הראשון של טורניר המכללות, על ידי אוניברסיטת המדינה של ג'ורג'יה. בשתי עונותיו בביילור העמיד ממוצעים של 8.5 נקודות, 5.6 ריבאונדים ו-3.1 אסיסטים למשחק.
קריירה מקצועית > אירופה

לאחר שלא נבחר על ידי אף קבוצה בדראפט ה-NBA 2015, חתם אוניל על חוזה בקבוצת ריזן לודוויגסבורג מליגת העל הגרמנית. לודוויגסבורג סיימה את עונת 2015/2016 במקום השישי בליגה הגרמנית, והודחה מהיורוקאפ בשלב הבתים השני.
בעונת 2016/2017 שיחק אוניל עבור גראן קנריה מליגת העל הספרדית. קבוצתו סיימה את אותה עונה במקום השביעי בליגה הספרדית, והודחה מהיורוקאפ על ידי הפועל ירושלים (2–0) בשלב רבע הגמר. ממוצעיו הכוללים עם גראן קנריה בשתי הליגות היו 8.3 נקודות, 5.0 ריבאונדים ו-2.2 אסיסטים למשחק.
קריירה מקצועית > יוטה ג'אז

ביוני 2017 חתם אוניל על חוזה בז'לגיריס קובנה הליטאית, אך כחודש לאחר מכן קיבל שחרור מהקבוצה לטובת הצטרפות ליוטה ג'אז מליגת ה-NBA. בשתי עונותיו הראשונות ביוטה קלע 5.1 נקודות בממוצע למשחק, כמחליפם מהספסל של דונובן מיטשל וג'ו אינגלס.
בינואר 2020 חתם על הארכת חוזה ביוטה ל-4 עונות נוספות (החל מעונת 2020/2021), בסך כ-36 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | יוטה | 69 | 4 | 16.7 | 0.423 | 0.356 | 0.803 | 3.4 | 1.4 | 0.5 | 0.2 | 5.0 |
| 2018/2019 | יוטה | 82 | 16 | 20.4 | 0.475 | 0.386 | 0.762 | 3.5 | 1.5 | 0.7 | 0.3 | 5.2 |
| 2019/2020 | יוטה | 71 | 62 | 28.9 | 0.433 | 0.377 | 0.764 | 5.5 | 2.5 | 0.8 | 0.5 | 6.3 |
| 2020/2021 | יוטה | 71 | 71 | 31.6 | 0.444 | 0.385 | 0.848 | 6.8 | 2.5 | 0.8 | 0.5 | 7.0 |
| 2021/2022 | יוטה | 77 | 77 | 31.2 | 0.457 | 0.389 | 0.804 | 4.8 | 2.5 | 1.1 | 0.4 | 7.4 |
| 2022/2023 | ברוקלין | 76 | 53 | 31.7 | 0.386 | 0.389 | 0.725 | 5.1 | 3.7 | 0.9 | 0.6 | 8.8 |
| קריירה |  | 446 | 283 | 26.7 | 0.433 | 0.384 | 0.782 | 4.8 | 2.4 | 0.8 | 0.4 | 6.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | יוטה | 11 | 5 | 23.5 | 0.500 | 0.357 | 0.632 | 3.5 | 1.4 | 0.9 | 0.4 | 7.1 |
| 2018/2019 | יוטה | 5 | 0 | 27.4 | 0.467 | 0.348 | 0.750 | 4.6 | 1.6 | 0.4 | 0.4 | 10.6 |
| 2019/2020 | יוטה | 7 | 7 | 35.6 | 0.406 | 0.455 | 0.500 | 5.4 | 2.7 | 1.3 | 0.3 | 5.6 |
| 2020/2021 | יוטה | 11 | 11 | 36.7 | 0.506 | 0.467 | 0.833 | 7.3 | 2.1 | 1.1 | 0.3 | 11.3 |
| 2021/2022 | יוטה | 6 | 6 | 31.3 | 0.400 | 0.280 | 1.000 | 5.7 | 1.5 | 0.5 | 0.2 | 6.2 |
| 2022/2023 | ברוקלין | 4 | 0 | 29.5 | 0.241 | 0.182 | 1.000 | 4.3 | 3.5 | 1.3 | 0.3 | 5.0 |
| קריירה |  | 44 | 29 | 30.8 | 0.447 | 0.372 | 0.711 | 5.2 | 2.0 | 0.9 | 0.3 | 8.0 |
הערות שוליים

↑  רויס אוניל: מוכן לשמור, באתר deseret.com,‏ 17 בנובמבר 2019
↑  רויס אוניל, באתר קבוצת אוניברסיטת ביילור
↑  אוניל מקבל אישור לשחק בעונת 2013/2014, באתר dallasnews.com,‏ 1 בנובמבר 2013
↑  סטטיסטיקות המכללות של אוניל, באתר sports-reference.com
↑  אוניל חותם על חוזה בלודוויגסבורג, באתר היורוקאפ, 4 באוגוסט 2015
↑  הסטטיסטיקות של אוניל באירופה, באתר basketball-reference.com
↑  אוניל חותם על חוזה בז'לגיריס, באתר eurohoops.net,‏ 25 ביוני 2017
↑  אוניל חותם על חוזה ביוטה, באתר הקבוצה, 19 ביולי 2017
↑  אוניל מסכם על הארכת חוזה ביוטה, באתר ESPN,‏ 19 בינואר 2020
מעוות

ערך זה עוסק בשינוי בחומר בהנדסה. אם התכוונתם למונח בגאולוגיה סטרוקטורלית, ראו .
מאמץ-עיבור במערכת צירים קרטזית
סכמה של דיאגרמת מאמץ-עיבור. הקו הישר הכחול מציין את התחום האלסטי. העקומה הירוקה מציינת את התחום הפלסטי. נקודת השבירה מצוינת באדום
מַעֲוות הוא השינוי הגאומטרי החל בגוף הנתון תחת מאמץ. מעוות יכול להיות אחיד (הומוגני) בכל חלקי הגוף או בלתי אחיד. הביטוי הכללי למעוות הוא טנזור מעוות סימטרי. לרוב מתייחסים למעוות היחסי, עיבור, שהוא ערך חסר יחידת מידה המגדיר את השינוי ביחס לערך הראשוני לפני הפעלת המאמץ, המסומן באמצעות האות היוונית אפסילון ( \varepsilon ).
בתחום האלסטי של החומר, הקשר בין המאמץ לבין העיבור נתון על ידי חוק הוק ומתואר באופן גרפי על ידי קו ישר. התחום הפלסטי של חומר מתאפיין בהשתנות שאינה ליניארית, ובעיבור שיורי שנותר לאחר הסרת העומס (היסטרזיס). שני התחומים מוצגים בעקומת מאמץ-עיבור, המבוססת על ערכים ניסוניים של העיבור כתלות במאמץ הפועל על דגם של החומר הנבדק.
עיבור במוט

כאשר המוט מתארך במאמץ מתיחה, המעוות הוא גודל חיובי, וכך גם העיבור. כאשר המוט מתקצר במאמץ לחיצה, המעוות הוא גודל שלילי, וכך גם העיבור. האורך הראשוני של המוט  \ell _{o} הוא ערך חיובי.
העיבור כתוצאה ממאמץ הגורם לשינוי אורך של מוט נתון על ידי הביטוי:
כאשר
\varepsilon  – העיבור
\ell _{o} – האורך הראשוני של המוט
\ell  – האורך הנוכחי של המוט
\delta \ell  – המעוות
עיבור צירי ליניארי

הביטוי לעיבור בנקודה כלשהי בגוף מתקבל מהשינוי היחסי במרחק בין שתי נקודות:
כאשר:
\varepsilon  – העיבור
{{\delta }{\ell }} – שינוי המרחק בין שתי נקודות קרובות
\ell  – המרחק הנוכחי בין שתי נקודות קרובות לאחר הפעלת המאמץ
באופן כללי העיבור הליניארי בגוף מוגדר על ידי שינוי המרחק בין שתי נקודות בגוף שנסמן אותן באופן אקראי על ידי A,B.
לשדה כלשהו של תזוזות  {\overrightarrow {u}} העיבור הליניארי נתון על ידי הנגזרות החלקיות:
כאשר
\varepsilon _{i} – העיבור בכיוון ציר  i
{{\partial u_{i}} \over {\partial i}} – הנגזרת החלקית של שדה התזוזות {\overrightarrow {u}} בנקודה כלשהי בכיוון ציר i
מעוות גזירה

מעוות הגזירה מוגדר כשינוי הזוויתי בנקודה כלשהי בגוף בין שני קווים העוברים דרך הנקודה.
כאשר:
\ \gamma _{ij} – המעוות הזוויתי היחסי
מעוות נפחי

המעוות הליניארי ומעוות הגזירה מגדירים באופן מלא את המעוות שעובר הגוף. ניתן להגדיר גם מעוות ניפחי:
כאשר:
\vartheta  – המעוות הנפחי היחסי
V^{(0)}\! – הנפח ההתחלתי
V – הנפח הסופי לאחר הפעלת המאמץ
במערכת קואורדינטות ישרת זווית (קרטזית) המעוות הנפחי היחסי הוא בקרוב:
כאשר:
\vartheta  – המעוות הנפחי היחסי
\varepsilon _{x},\varepsilon _{y},\varepsilon _{z} הם העיבורים בכיוון הצירים x, y, z
טנזור מעוותים

ניתן לבטא את כל המעוותים בצורה של טנזור:
בסימון של אינדקסים:
במערכת קואורדינטות ישרת זווית:
המעוות הנפחי הוא:
טנזור מעוותים דו־ממדי:
המעוותים הראשיים  \varepsilon _{1},\varepsilon _{2}:
לקריאה נוספת

Timoshenko S.P, Strength of Materials, 3rd edition, Krieger Publishing Company, 1976.
Sybil P. Parker Editor in Chieh. McGraw-Hill Encyclopedia of Engineering, McGraw Hill Book Company 1983.
S.P. Timoshenkoo & J.N. Goodier Theory of Elasticity, 3rd edition, International Student Edition, McGraw-Hill 1970.
Shames I.H., Cozzarelli F.A., Elastic and inelastic stress analysis, Prentice-Hall, 1991.
ויליאם בואושופ וילסון

ויליאם בואושופ וילסון (באנגלית: William Bauchop Wilson;‏ 2 באוקטובר 1862 – 25 במאי 1934) היה פוליטיקאי אמריקאי ממוצא סקוטי מן המפלגה הדמוקרטית אשר כיהן כמזכיר העבודה של ארצות הברית הראשון בשנים 1913–1921, במהלך מלחמת העולם הראשונה תחת הנשיא וודרו וילסון (ללא קרבה משפחתית) וכחבר בבית הנבחרים של ארצות הברית מטעם מדינת פנסילבניה בשנים 1907–1913.
ביוגרפיה

וילסון נולד ב-2 באוקטובר 1862 במרכז סקוטלנד, שבממלכה המאוחדת. היו לו כשני אחים מבוגרים שלא שרדו את הילדות. כשהיה בן 8, היגר וילסון לארצות הברית. כשנה לאחר מכן הוא עזב את בית הספר על מנת לעזור לאביו במכרה הפחם. בשנים לאחר מכן היה וילסון פעיל למען זכויות עובדים באיגודים שונים. בשנת 1907 נבחר לכהן בבית הנבחרים. בשנת 1913 מונה למזכיר העבודה הראשון של המדינה. בזמן מלחמת העולם הראשונה פעל וילסון להשתלבותם של אפרו-אמריקאים בתעשייה.
בשנת 1926 ניסה וילסון ללא להצלחה להיבחר לסנאט. נפטר ב-25 במאי 1934 בסמוך לעיר סוואנה שבג'ורג'יה.
לאורי מארקנן

| --- | --- |

מארקנן, 2021
 לידה:  22 במאי 1997 (בן 27) ייבסקילה שבפינלנד
 עמדה:  פאוור פורוורד
 גובה:  2.13 מטרים
 מספר:  24,23
 מכללה:  אוניברסיטת אריזונה
 דראפט:  בחירה שביעית, 2017 מינסוטה טימברוולבס
 קבוצות כשחקן
 2017–2021   2021–2022   2022–:  שיקגו בולס   קליבלנד קאבלירס   יוטה ג'אז
 הישגים כשחקן
 חמישיית הרוקיז של העונה (2018)  בחירה למשחק האולסטאר של ה-NBA‏ (2023)
לאורי מארקנן (בפינית: Lauri Markkanen; נולד ב-22 במאי 1997) הוא כדורסלן פיני המשחק בקבוצת יוטה ג'אז מליגת ה-NBA, וכן בנבחרת פינלנד.
ביוגרפיה

מארקנן נולד בוונטה וגדל בייבסקילה שבפינלנד. הוא אחד משלושה בנים של ריקה ופקה, שני הוריו היו כדורסלנים ששיחקו בנבחרת פינלנד. אחיו אירו הוא כדורגלן המשחק בא.י.ק סולנה ובנבחרת פינלנד.
מארקנן למד בתיכון האקדמי בהלסינקי המשלב לימודים וספורט שאחד ממאמני הכדורסל בו הוא האנו מוטולה. בעונת 2016/2017 שיחק באוניברסיטת אריזונה מליגת המכללות בארצות הברית. הוא רשם ממוצע של 15.6 נקודות ו-7.2 ריבאונדים למשחק ונבחר לחמישיית העונה השלישית. בתום העונה הודיע על כוונתו להירשם לדראפט ה-NBA ולוותר על המשך הלימודים באריזונה.
מארקנן חבר מילדותו בנבחרות הלאומיות של פינלנד. ב-2013 סיים עם הנבחרת במקום השלישי באליפות אירופה עד גיל 16 דרג ב'. הוא רשם באליפות ממוצע של 15.6 נקודות ו-5.9 ריבאונדים. ב-2014 היה חבר בסגל הנבחרת עד גיל 18 שסיימה שלישית באליפות אירופה דרג ב' והעפילה לדרג א'. הוא רשם באליפות ממוצע של 9.5 נקודות ו-4.8 ריבאונדים. ב-2015 שיחק עם הנבחרת באליפות אירופה עד גיל 18 דרג א', שסיימה במקום ה-13 ושמרה על מקומה בדרג הגבוה. הוא היה מלך הסלים של הטורניר ורשם ממוצע של 18.2 נקודות ו-6.3 ריבאונדים. ב-2016 השתתף באליפות אירופה עד גיל 20, בו סיימה הנבחרת במקום ה-15, הוא סיים כמלך הסלים של הטורניר ונבחר לחמישיית הטורניר, עם ממוצע של 24.9 נקודות ו-8.6 ריבאונדים.
באליפות אירופה בכדורסל 2017 היה השחקן הבולט בנבחרת פינלנד שסיימה במקום ה-11. הוא השיג באליפות ממוצע של 19.5 נקודות (שישי באליפות), ו-5.7 ריבאונדים למשחק.
קריירה ב-NBA > שיקגו בולס

מארקנן נבחר במקום השביעי בדראפט 2017 על ידי מינסוטה טימברוולבס, והועבר באותו היום בטרייד לשיקגו בולס. לאורך עונתו הראשונה עם הבולס פתח בכל 68 המשחקים בהם שותף, ורשם ממוצעים של 15.2 נקודות ו-7.5 ריבאונדים למשחק. במאי 2018 נבחר לחמישיית הרוקיז של העונה, לצדם של בן סימונס, דונובן מיטשל, ג'ייסון טייטום וקייל קוזמה.
קריירה ב-NBA > קליבלנד קאבלירס

ב-28 באוגוסט 2021 עבר מארקנן בעסקת "החתמה והעברה" לקליבלנד קאבלירס, בה חתם על חוזה ל-4 עונות עבור כ-67 מיליון דולר. במסגרת הטרייד עבר לארי נאנס הבן לפורטלנד טרייל בלייזרס, ודריק ג'ונס עבר לשיקגו בולס.
קריירה ב-NBA > יוטה ג'אז

ב-1 בספטמבר 2022 עבר מארקנן ליוטה ג'אז, בעסקה שכללה את העברת דונובן מיצ'ל אל קליבלנד קאבלירס.
סטטיסטיקת קריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | שיקגו | 68 | 68 | 29.7 | 0.434 | 0.362 | 0.843 | 7.5 | 1.2 | 0.6 | 0.6 | 15.2 |
| 2018/2019 | שיקגו | 52 | 51 | 32.3 | 0.430 | 0.361 | 0.872 | 9.0 | 1.4 | 0.7 | 0.6 | 18.7 |
| 2019/2020 | שיקגו | 50 | 50 | 29.8 | 0.425 | 0.344 | 0.824 | 6.3 | 1.5 | 0.8 | 0.5 | 14.7 |
| 2020/2021 | שיקגו | 51 | 26 | 25.8 | 0.480 | 0.402 | 0.826 | 5.3 | 0.9 | 0.5 | 0.3 | 13.6 |
| 2021/2022 | קליבלנד | 61 | 61 | 30.8 | 0.445 | 0.358 | 0.868 | 5.7 | 1.3 | 0.7 | 0.5 | 14.8 |
| 2022/2023 | יוטה | 66 | 66 | 34.4 | 0.499 | 0.391 | 0.875 | 8.6 | 1.9 | 0.6 | 0.6 | 25.6 |
| קריירה |  | 348 | 322 | 30.6 | 0.455 | 0.371 | 0.858 | 7.1 | 1.4 | 0.7 | 0.5 | 17.3 |
הערות שוליים

↑  לאורי מארקנן באתר האליפות
בידאמאן (זיכיון)

בידאמאן (ביפנית: ビーダマン, באנגלית: B-Daman) הוא זיכיון יפני שנוצר על ידי חברת Takara (אנ') אשר החל כקו צעצועים ועם השנים התרחב וכולל כיום גם סדרות אנימה, מאנגה ומשחקי וידאו. הזיכיון מתמקדת בדמויות רובוטים מדברות המכונות "בידאמנים".
בישראל יצאו שתי הסדרות האחרונות בזיכיון - "בידאמאן: עולם של מסתורין", וסדרת ההמשך, "בידאמאן: פיצוץ אש". באמריקה וביפן הבידאמאן נעשה משחק אמיתי. "בידאמאן: עולם של מסתורין" יצא בשנת 2011 ביפן, ובשנת 2013 בישראל, ו"בידאמאן: פיצוץ אש" יצא ב-2012 ביפן וב-2015 בישראל. ישנם 3 מצבים שעוזרים לבידאמאן: כוח, שליטה ואש מהירה. בכל הסדרות הופיעו מצבים כאלה.
עלילה

עולם של מסתורין
הסדרה עוסקת בילד ושמו ריקי שחולם להיות חוקר ומגלה ארצות. הוא מגלה שבמשחק שמשחקת חברתו סומי ה"בידאמאן" יש דברים מסתוריים והוא מחליט להתחיל לשחק. הוא נתקל בטורניר בידאמאן סודי ששמו "האש הצולבת", והוא מחולק לארבעה גושים: צפוני, דרומי, מזרחי ומערבי. הוא והבידאמאן החדש שלו, דראסיאן רעם, מצטרפים לטורניר ומכירים חברים חדשים שעוזרים להם להיות אלופים ולהתקדם בבידאמאן. ריקי נהיה בסוף האלוף של טורניר אש צולבת.
פיצוץ אש
הסדרה עוסקת בנער ושמו קיימן, שחולם חלום על בידאמאן, ולמחרת הוא נחשף לעולם הבידאמאן, ומתחיל לשחק בבידאמאן, בסוג חדש של קרבות הנקרא קרב רחוב. סאמורו, שמגיע לקרסטלנד כדי לברר על סוג הקרב החדש, פוגש בקיימן וחבריו, ומספר להם על אש צולבת. הם מחליטים לארגן טורניר כזה בקרסטלנד, אבל הגראנד B- מאסטר, רומה, מגלה זאת, ומחרים את אש צולבת. מאוחר יותר מחזיר את הטורניר, ומעניק פרסים למנצחים כמו שולחנות משחק או הפרס להיות ה B מאסטר של האזור המזרחי. קיימן מנצח, ונהיה בשליטה מוחית של רומה, אך רומה מחזיר לקיימן את הזיכרון, וזה מה שגורם לקיימן להיות בשליטת רומה. בסוף הוא חוזר לעצמו וכל זכרונו שב אליו. במהלך הסדרה מגלים על האגדה המיסטית על 4 קצוות קרסטלנד והחיות המיסטיות. בסוף משיגים את פיניקס, ואיתו עושים טורניר שנקרא "גראנד פרי הפיניקס, אש צולבת". קיימן זוכה והכול חוזר להיות נורמלי. רומה נותן לקיימן להיות הגראנד B- מאסטר, וקיימן מחליט על טורניר שבסופו יוכרז B-מאסטר דרומי.
מדבבים בשפה העברית: שיר כהן, גלעד קלטר, עמית יוסוביץ', אלון שר, שחר קדוש, ברק ברויטמן, עדן גמליאל, מיה קדוש, יותם סחייק, דניאל מגון, יהונתן מגון, לורן סביר, שמחה ברבירו, גילן שחף, מירון אהרונוביץ', דן קיזלר, עידו גביש, מאור אליעזר, דור סרוגו, יובל סגל, לין כהן, עומר שטיינברג, טליה ברקאי, סער בדישי, אלי לולאי, בן סיידוף.
דמויות משתי העונות > בי-מאסטרים

ריקי ריוגסקי (דמות ראשית בשתי העונות): ריקי הוא ילד סקרן שחולם להיות ארכאולוג (כמו אבא של סאמורו ואמא של קיימן) או מגלה ארצות. כמעט בכל משפט שלו הוא מכניס את המילה "מסתורין", מכן שם העונה הראשונה "בידאמאן עולם של מסתורין". הוא הוכתר לאלוף האש הצולבת במהלך העונה הראשונה, ובעונה השנייה הפך לB-מאסטר של האזור המזרחי. הבידאמאן שלו הוא דראסיאן, בידאמאן דרקון כחול. קיבל אותו באזרת אקירה אחרי שעזר לו בחנות. שכן של סומי והחבר הכי טוב שלה. חברו הטוב ביותר של סאמורו וגם היריב שלו. דראסיאן גם נקרא: דראסיאן רעם/דרסיאן מתפרץ/דראסיאן מתפרץ אולטימטיבי הדרקון של המזרח/ הדרקון הכחול. בעונה השנייה ריקי מתחיל לקרוא לכל הבידאים של ה-א.ב.ע ולכל החברים הטובים שלו "אחי היקר".
קיימן דיי (דמות ראשית הכל מהעונה השנייה): בידאי מהעיר קרסטלנד. אחיהם הצעיר של רומה ואאונה והבן הצעיר של גרג, אמא שלו היא ארכאולוגית שמטיילת ברחבי העולם ולכן היא לא נמצאת הרבה בבית. הבידאמאן שלו גארוברן דחף/גארוברן דחף אולטימטיבי. הB-מאסטר לשעבר של הדרום. במהלך העונה (העונה השנייה) מתגלה שהוא היה הB-מאסטר של הדרום. במהלך העונה הפך לB-מאסטר של האזור המזרחי ונהיה בשליטת רומה. בסוף טורניר הגראנד פרי רומה נותן לו להיות הגראנד B-מאסטר והוא ארגן טורניר שבו המנצח יהיה הB-מאסטר של האזור הדרומי. מנצח טורניר הB-מאסטר של הדרום לא התגלה.
בקוגה שירה (דמות ראשית הכל מהעונה השנייה): בידאי מהעיר קרסטלנד, גרם לקן להפוך לזאב בודד. מסיבה לא ידועה הדחיק את כל הרגשות שלו. הבידאמאן שלו הוא קרייס ריידרה, והוא הB-מאסטר של האזור המערבי.
ג'נטה קוקוג'י: חבר של באקוגה. הבידאמאן שלו הוא טאנקשל מסתערה. הB-מאסטר של האזור הצפוני.
רומה דיי: אחיו הגדול של קיימן ואאונה, הגראנד B-מאסטר לשעבר. בתור הגראנד B-מאסטר, גרם לקיימן לאבד את הזיכרון. הבידאמאנים שלו הם לפט פאליון, ורייט רייד (טריפל ג'ילוזן) [קיירין]. בסוף טורניר הגראנד פרי, יצא משליטת הבידאמאנים שלו וחזר לעצמו. פרש מלהיות הגראנד B-מאסטר, ונתן לקיימן להיות הגראנד B-מאסטר במקומו.